Vortungen

Vortungen er en innsjø 214 meter over havet i Aurskog-Høland kommune, Akershus. Området rundt vannet er populært hytteområde, og det er også hotell her, Rømskog Spa & Resort.

Vannet er sterkt forgrenet, og har tilsig fra mange kanter. Utløpet er i nordøst via Vortungsbekken og Kopperudelva til Rømsjøen.

Innsjøen har vært kalket på grunn av forsuring, og undersøkelse viser at kalkingen har vært vellykket for krepsdyr- og fiskfauna. Innsjøen huser abbor og gjedde.

 Referanser 
Endringer i krepsdyr- og fiskefaunaen etter kalking i syv vann i Østfold, NINA rapport 469 2009

Kategori:Innsjøer i Aurskog-Høland
Kategori:Upperudsälvens nedbørfelt
Kategori:Rømskog